ਸਮੱਗਰੀ: ਬਿਟਸ ਪਿਲਾਨੀ, ਰਾਜਸਥਾਨ ਤੋਂ ਬੀਈ (ਇਲੈਕਟ੍ਰਾਨਿਕਸ ਅਤੇ ਇੰਸਟੂਮੈਂਟੇਸ਼ਨ) ਕਰ ਚੁੱਕੇ ਅਨੁਦੀਪ ਦਾ ਬਦਲ ਵਿਸ਼ਾ ਐਨਥ੍ਰੋਪੋਲਜੀ ਸੀ। 

ਬੀਬੀਸੀ ਨਾਲ ਅਨੁਦੀਪ ਦੀ ਖ਼ਾਸ ਗੱਲਬਾਤ 

"ਮੈਂ ਬੇਹੱਦ ਖੁਸ਼ ਹਾਂ ਅਤੇ ਅੱਗੇ ਜੋ ਜ਼ਿੰਮੇਵਾਰੀ ਮੇਰਾ ਇੰਤਜ਼ਾਰ ਕਰ ਰਹੀ ਹੈ ਉਸ ਨਾਲ ਵਾਕਿਫ਼ ਹਾਂ। ਰੈਂਕ ਤੋਂ ਵੱਧ ਜ਼ਿੰਮੇਵਾਰੀ ਹੈ ਜੋ ਮੇਰੇ ਅੱਗੇ ਹੈ। ਮੈਂ ਆਪਣੇ ਪਰਿਵਾਰਕ ਮੈਂਬਰਾਂ, ਦੋਸਤਾਂ ਅਤੇ ਅਧਿਆਪਕਾਂ ਦਾ ਧੰਨਵਾਦ ਕਰਦਾ ਹਾਂ, ਜਿਨ੍ਹਾਂ ਨੇ ਮੇਰਾ ਸਾਥ ਦਿੱਤਾ।"

ਅਨੁਦੀਪ ਕਹਿੰਦੇ ਹਨ ਕਿ ਮੈਂ ਅੱਜ ਇੱਥੇ ਸਿਰਫ਼ ਆਪਣੀ ਮਿਹਨਤ ਸਕਦਾ ਹੀ ਪਹੁੰਚਿਆ ਹਾਂ। ਮਿਹਨਤ ਦਾ ਕੋਈ ਬਦਲ ਨਹੀਂ ਹੁੰਦਾ।

ਉਹ ਦੱਸਦੇ ਹਨ, "ਅਸੀਂ ਜੋ ਵੀ ਕਰੀਏ, ਭਾਵੇਂ ਪ੍ਰੀਖਿਆ ਦੇ ਰਹੀਏ ਹੋਈਏ ਜਾਂ ਕੋਈ ਖੇਡ ਖੇਡ ਰਹੇ ਹੋਈਏ, ਸਾਡਾ ਟੀਚਾ ਸਦਾ ਵਿਸ਼ੇਸ਼ਤਾ ਹਾਸਿਲ ਕਰਨਾ ਹੋਣਾ ਚਾਹੀਦਾ ਹੈ। ਮੈਂ ਇਹੀ ਆਪਣੇ ਪਿਤਾ ਕੋਲੋਂ ਸਿੱਖਿਆ ਅਤੇ ਪ੍ਰੀਖਿਆ ਦੀ ਤਿਆਰੀ ਵਿੱਚ ਇਸ ਨੂੰ ਲਾਗੂ ਕੀਤਾ।"

ਅਬ੍ਰਰਾਹੀਮ ਲਿੰਕਨ ਤੋਂ ਪ੍ਰਭਾਵਿਤ 

ਅਨੁਦੀਪ ਨੂੰ ਇਤਿਹਾਸ ਪੜ੍ਹਨ ਦਾ ਸ਼ੌਕ ਹੈ। ਉਹ ਅਮਰੀਕਾ ਦੇ ਰਾਸ਼ਟਰਪਤੀ ਰਹੇ ਮਹਾਨ ਨੇਤਾ ਅਬ੍ਰਾਹਿਮ ਲਿੰਕਨ ਤੋਂ ਸਭ ਤੋਂ ਵੱਧ ਪ੍ਰਭਾਵਿਤ ਹਨ।

ਅਨੁਦੀਪ ਕਹਿੰਦੇ ਹਨ, "ਅਬ੍ਰਾਹੀਮ ਲਿਕੰਨ ਹਮੇਸ਼ਾ ਮੇਰੇ ਪ੍ਰੇਰਣਾ ਸਰੋਤ ਰਹੇ ਹਨ। ਉਹ ਇੱਕ ਮਹਾਨ ਨੇਤਾ ਦੀ ਮਿਸਾਲ ਹਨ। ਬੇਹੱਦ ਮੁਸ਼ਕਿਲ ਹਾਲਤਾਂ ਵਿੱਚ ਵੀ ਚੁਣੌਤੀਆਂ ਦਾ ਸਾਹਮਣਾ ਕਰਦੇ ਹੋਏ ਉਨ੍ਹਾਂ ਨੇ ਆਪਣੇ ਦੇਸ਼ ਦੀ ਅਗਵਾਈ ਕੀਤੀ। ਮੈਂ ਸਦਾ ਉਨ੍ਹਾਂ ਤੋਂ ਪ੍ਰੇਰਣਾ ਲੈਂਦਾ ਹਾਂ।"

ਆਪਣੀ ਤਿਆਰੀ ਬਾਰੇ ਅਨੁਦੀਪ ਕਹਿੰਦੇ ਹਨ, "ਇਹ ਬੇਹੱਦ ਮੁਸ਼ਕਲ ਪ੍ਰੀਖਿਆ ਹੁੰਦੀ ਹੈ ਕਿਉਂਕਿ ਬਹੁਤ ਸਾਰੇ ਕਾਬਿਲ ਲੋਕ ਇਸ ਲਈ ਤਿਆਰੀ ਕਰਦੇ ਹਨ। ਅੱਜ ਵੀ ਬਹੁਤ ਸਾਰੇ ਕਾਬਿਲ ਲੋਕਾਂ ਦਾ ਨਾਮ ਚੁਣੇ ਗਏ ਉਮੀਦਵਾਰਾਂ ਦੀ ਸੂਚੀ ਵਿੱਚ ਹੈ। ਤੁਸੀਂ ਕਿੰਨੇ ਪੜ੍ਹ ਰਹੇ ਹੋ, ਇਸ ਤੋਂ ਵਧੇਰੇ ਮਹੱਤਵਪੂਰਨ ਇਹ ਹੈ ਕਿ ਤੁਸੀਂ ਕੀ ਪੜ੍ਹ ਰਹੇ ਹੋ ਅਤੇ ਕਿਵੇਂ ਪੜ੍ਹ ਰਹੇ ਹੋ।"

ਅਨੁਦੀਪ 2013 ਵਿੱਚ ਸਿਵਿਲ ਸੇਵਾ ਵਿੱਚ ਚੁਣੇ ਗਏ ਸਨ। ਉਦੋਂ ਉਨ੍ਹਾਂ ਦੀ ਚੋਣ ਭਾਰਤੀ ਮਾਲੀਆ ਸੇਵਾ ਲਈ ਹੋਇਆ ਸੀ।

ਅਨੁਦੀਪ ਕਹਿੰਦੇ ਹਨ, "ਮੈਂ ਹੈਦਰਾਬਾਦ ਵਿੱਚ ਅਸਿਸਟੈਂਟ ਕਮਿਸ਼ਨਰ ਦੇ ਅਹੁਦੇ 'ਤੇ ਤਾਇਨਾਤ ਹਾਂ। ਨੌਕਰੀ ਕਰਦੇ ਹੋਏ ਮੈਂ ਤਿਆਰੀ ਕਰ ਰਿਹਾ ਸੀ। ਹਫਤੇ ਦੇ ਅਖ਼ੀਰ ਵਿੱਚ ਮੈਨੂੰ ਵੀ ਸਮਾਂ ਮਿਲਦਾ ਸੀ ਅਤੇ ਮੈਂ ਤਿਆਰੀ ਕਰਦਾ ਸੀ। ਮੇਰਾ ਇਹੀ ਮੰਨਣਾ ਹੈ ਕਿ ਪੜ੍ਹਾਈ ਦੀ ਗੁਣਵੱਤਾ ਅਤੇ ਇਕਾਂਤ ਮਾਅਨੇ ਰੱਖਦਾ ਹੈ।"

ਅਨੁਦੀਪ ਨੂੰ ਫੁੱਟਬਾਲ ਖੇਡਣਾ ਪਸੰਦ 

"ਸਾਨੂੰ ਹਮੇਸ਼ਾ ਸਭ ਤੋਂ ਉਤਮ ਹਾਸਲ ਕਰਨ ਦੀ ਕੋਸ਼ਿਸ਼ ਕਰਨੀ ਚਾਹੀਦੀ ਹੈ। ਸਿਰਫ਼ ਮਿਹਨਤ ਅਤੇ ਲਗਨ ਦੀਆਂ ਕੋਸ਼ਿਸ਼ਾਂ ਹੀ ਮਾਅਨੇ ਰੱਖਦੀਆਂ ਹਨ। ਨਤੀਜਾ ਆਪਣੇ ਆਪ ਆ ਜਾਂਦਾ ਹੈ।"

ਅਨੁਦੀਪ ਨੂੰ ਪੜਣ ਦਾ ਸ਼ੌਂਕ ਹੈ ਅਤੇ ਉਨ੍ਹਾਂ ਦੀ ਫੁੱਟਬਾਲ ਵਿੱਚ ਦਿਲਚਸਪੀ ਹੈ। ਬਚਪਨ ਤੋਂ ਹੀ ਉਹ ਫੁੱਟਬਾਲ ਮੈਚ ਦੇਖਦੇ ਹਨ।

ਅਨੁਦੀਪ ਕਹਿੰਦੇ ਹਨ, "ਫੁੱਟਬਾਲ ਮੇਰੇ ਜੀਵਨ ਦਾ ਹਮੇਸ਼ਾ ਤੋਂ ਅਹਿਮ ਹਿੱਸਾ ਰਿਹਾ ਹੈ।...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਨੇ ਸਾਲ 2017 ਦੀ ਪ੍ਰੀਖਿਆ ਦੇ ਨਤੀਜਿਆਂ ਦਾ ਐਲਾਨ ਕਰ ਦਿੱਤਾ ਗਿਆ ਹੈ। ਇਸ ਵਾਰ ਕੁੱਲ 990 ਉਮੀਦਵਾਰਾਂ ਨੇ ਬਾਜ਼ੀ ਮਾਰੀ ਹੈ ਅਤੇ ਹੈਦਰਾਬਾਦ ਦੇ ਅਨੁਦੀਪ ਦੁਰੀਸ਼ੇਟੀ ਅੱਵਲ ਰਹੇ ਹਨ।